armvectores/hy_wikipedia_2023 huggingface dataset:
Բենտոմիսի ամրոց

Բենտոմիսի ամրոց (իսպ.՝ Castillo de Bentomiz), ամրոց Իսպանիայի Մալագա գավառի Արենաս գյուղի մոտ՝ Վելես Մալագա քաղաքից հյուսիս-արևելք։ Տեղակայված է բլրի վրա՝ ծովի մակարդակից 711 մետր բարձրության վրա։
Ներկայիս ամրոցի տարածքը նախկինում եղել է փյունիկեցիների, հույների ու հռոմեացիների տիրապետության տակ, և պարզ չէ, թե պահպանված ավերակների որ մասը որ ժամանակաշրջանում է կառուցվել։ Պահպանվել են նաև հռոմեական բաղնիքներ։ Ամրոցի՝ ներկայում պահպանված շինությունը կառուցել են արաբները։ Ամրոցը, որ կոչվել է Մունթ Մաս, իր հուշագրություններում հիշատակվում է Աբդալահ իբն Բուլուգինը, ով 11-րդ դարում եղել է Գրանադայի տաիֆայի կառավարիչը։ Նա այն նկարագրում է որպես «ահարկու ամրոց»։ Նա ամրոցը գրավել է իր եղբոր հետ քաղաքացիական պատերազմի ժամանակ։
Երբ Ֆերդինանդ II Արագոնացին Վելես Մալագա արշավելիս հասել է Բենտոմիսի ամրոցին, Գրանադայի սուլթան Էլ Զագալը զորքով դուրս է եկել նրա դեմ։ Մավրերը քրիստոնյաների վրա հարձակվել են 1487 թվականի ապրիլի 25-ի գիշերը, սակայն հետ են շպրտվել և սարսափահար նահանջել են դեպի Գրանադա1487 թվականին ամրոցն անցել է կաթոլիկ միապետների տիրապետության տակ և ծառայել որպես պաշտպանական կառույց։ Ներկայում ամրոցն ավերված է, սակայն դեռևս կան կանգուն աշտարակներ, պատեր ու ստորգետնյա սրահներ։


== Ծանոթագրություններ ==


== Աղբյուրներ ==
«Arenas»։ Absolute Axarquia։ Վերցված է 2013-02-22 
«Arenas»։ Visit Costa del Sol։ Արխիվացված է օրիգինալից 2013-02-27-ին։ Վերցված է 2013-02-22 
Ibn Buluggīn ʻAbd Allāh, Tibi Amin T. (1986)։ The Tibyan: Memoirs of Abd Allah b. Buluggin, Last Zirid Amir of Granada. Translated from the Emended Arabic Text and Provided with Introduction, Notes and Comments։ Brill Archive։ ISBN 978-90-04-07669-3։ Վերցված է 2013-02-22 
Nicolle David (1998-05-15)։ Granada 1481-92։ Osprey Publishing։ ISBN 978-1-85532-740-5։ Վերցված է 2013-02-22 (չաշխատող հղում)
Irving Washington (1835)։ The complete works։ Վերցված է փետրվարի 22, 2013
Բուրվառ

Բուրվառը, կամ ծխարկման անոթ անուշահոտություններ, ծծումբ, կամ խունկ ծխելու աման է, ներդրվել և օգտագործվել է բնապաշտական ժամանակներից և ունեցել տարբեր նշանակություններ։ Ծիսական նպատակներով ծխարկել են անուշահոտություններ, իսկ միջավայրերի, կարասների և այլ տարաների ախտահանման նպատակով ծխարկել են ծծումբ։ Քրիսոնեական տարբերակում այն կախված է շղթաներից և զարդարված է մանր բոժոժներով։ Այն օգտագործվում է քրիստոնեական տարբեր եկեղեցիների կողմից, ինչպիսին են Հայ առաքելական եկեղեցին և այլ Օրիենտալ ուղղափառ եկեղեցիները, Կաթողիկե եկեղեցին, Անգլիական եկեղեցին, Արևելյան ուղղափառ եկեղեցին, Հին կաթողիկե եկեղեցին, և տարբեր գնոստիկական եկեղեցիներում։ Այն նաև օգտագործվում է միասնական ֆրիմասոնության և ծիսական մոգության մեջ։
Բուրվառն օգտագործվում է տերունական և սրբերի պատկերների առաջ և ժողովրդին խնկարկելու համար։ Այն գործ է ածվել հին ուխտի ժամանակաշրջանից, և վերցված է այն տեղից։


== Աղբյուրներ ==
Մ.թ.ա. 182


== Դեպքեր ==


== Ծնունդներ ==


== Մահեր ==
Հողի մորֆոլոգիա

Հողի մորֆոլոգիա, հողագիտության բաժին։ Ուսումնասիրում է հողի կառուցվածքը և արտաքին հատկանիշները՝ գույնը, ստրուկտուրան, մեխանիկական կազմը, նորագոյացումներն ու ներփակները, հողի ընդհանուր և առանձին գենետիկական հորիզոնների հզորությունը, առանձին հորիզոնների միջև փոխանցման բնույթը։ Հողի մորֆոլոգիայի մանրամասն վերլուծությունը կարևոր մեթոդ է հողերի ծագման և բերրիության իմացության, քարտեզների կազմման համար։ Մորֆոլոգիական ուսումնասիրության նյութերը հնարավորություն են տալիս ստանալու հողերի դիագնոստիկայի, դասակարգման, դրանց գյուղատնտեսական գնահատման և հողածածկույթի ստրուկտուրայի հետազոտման համար նոր տվյալներ։
Հայկազյան կրթարան (Ալեքսանդրիա)

Անվան այլ կիրառումների համար տե՛ս՝ Հայկազյան (այլ կիրառումներ)
Հայկազյան կրթարան, ամենօրյա վարժարան։ Հիմնվել է 1924 թվականին, Ալեքսանդրիայում՝ Հայկազուն քահանա Ոսկերիչյանի նախաձեռնությամբ։ Նպատակն էր «թումբ կազմել դեպի օտար վարժարան հայ մտնա կներու և պատանիներու հարաճուն հոսանքին»։ Ունեցելէ եռամյա մանկապարտեզի և յոթնամյա նախակրթարանի արական և իգական բաժիններ, ինչպես նաև լրացուցիչ երկու դասարան՝ աղջիկների համար։ Աշակերտների ընդհանուր թիվը առաջին տարիներին եղել է 100 150, 1931 թվականին՝ 220, 1949 թվականին՝ 205։ Գոյատևել է մինչև 1952 թվականը։
Հայելի (մուլտֆիլմ)

Հայելի (ռուս.՝ Зеркальце), խորհրդային մուլտֆիլմ երեխաների համար, որը նկարահանվել է 1967 թվականին, «Սոյուզմուլտֆիլմ» կինոստուդիայի կողմից։ Մուլտֆիլմն այն մասին է, թե ինչպես են գազաննները վերադաստիարակում պարծենկոտ աղջկան։


== Սյուժե ==
Աղջիկը գնում է անտառում զբոսնելու, քայլում է արահետով և երգում.

Առաջինը նրան նկատում են Պրոշկա նապաստակը և ագռավը։ Անտառային գազաննները սկսում են գովել աղջկան, և ոչ ոք չի կարողանում գոհացնել նրան. նրան անընդհատ ինչ-որ բան դուր չէր գալիս գովեստներում։ Եվ միայն այն ժամանակ, երբ նա պատահաբար ծակում է մատը ոզնու փշերով և լալիս է ցավից, նա դադարում է քիթը ցցել։ Եվ ոզնին նրան ասում է. «Հիմա դու իսկապես գեղեցիկ ես։ Եվ դա այն պատճառով, որ դու հիմա չես կոտրատվում»։ Աղջիկը կոնֆետը տալիս է Պրոշկա նապաստակին, իսկ գազաններին հայելի է տալիս։ Բոլորն սկսում են նայել դրան և ուրախանալ։ Իակ չաչամիտ ագռավը գողանում է կոնֆետը նապաստակից և ինքն է սկսում կրկնել. «Ով ինձ կգովի բոլորից լավ, նա էլ կստանա քաղցր կոնֆետ»։


== Հեղինակներ ==
Ռեժիսոր` Պյոտր Նոսով
Սցենարիս հեղինակ` Լեոնիդ Զավալնյուկ
Բեմադրող նկարիչ` Կոնստանտին Կարպով
Օպերատոր` Եկատերինա Րիզո
Կոմպոզիտոր` Միխայիլ Մեերովիչ
Հնչյունային օպերատոր` Գեորգի Մարտինյուկ
Օգնական` Գ. Լյուբարսկայա
Մոնտաժող` Տատյանա Սազոնովա
Նկարիչ-մուլտիպլիկատորներ`	Էլվիրա Մասլովա, Լեոնիդ Կայուկով, Վլադիմիր Պոպով, Ելիզավետա Կոմովա, Վադիմ Դոլգիխ, Վլադիմիր Պեկար, Սվետլանա Սիչկար
Նկարիչ-դեկորատորներ` Վերա Խարիտոնովա, Ելենա Տաննենբերգ
Խմբագիր` Արկադի Սնեսարև
Նկարչի օգնական`Բորիս Սադովնիկով
Ֆիլմի տնօրեն` Ֆյոդոր Իվանով


== Դերերը հնչյունավորել են ==
Աղջիկ, սկյուռիկներ, արջուկ` Թամարա Դմիտրիևա
Նապաստակ` Գեորգի Վիցին
Ոզնի` Յուլյա Յուլսկայա
Խլուրդ` Միխայիլ Յանշին
Ագռավ` Ալեքսանդրա Պանովա


== Վերաթողարկում ==
ԱՊՀ-ում 1990-ական թվականների կեսերին մուլտֆիլմը թողարկվել է «Studio PRO Video»-ի «Լավագույն խորհրդային մուլտֆիլմեր» հավաքածուում, «Սոյուզ» ստուդիայի «Սոյուզմուլտֆիլմ» սոտւդիայի մուլտֆիլմերի հավաքածուում։ Մուլտֆիլմը բազմիցս վերահրատարակվել է DVD ձևաչափով` «Սոյուզմուլտֆիլմ» ստուդիայի «Ո՞վ լինել, ինչպե՞ս լինել» (2005), «Փոքրիկ կախարդուհին» (2009) հավաքածուներում։
1967-1991 թվականնները մուլտֆիլմը ցուցադրել են ԽՍՀՄ կենտրոնական հեռուստատեսությամբ։ Մուլտֆիլմը նաև ցուցադրվել է մանկական «Բարի գիշեր, փոքրիկներ» հեռուստահաղորդման շրջանակներում։ 1992-1996 թվականներին մուլտֆիմը ցուցադրվել է МТК ալիքով։ 1990-ականների կեսերին ցուցադրվել է ՆՏՎ ալիոքով։ ОРТ-ով մուլտֆիլմը ցուցադրվել է 1995-ին, 1996-ին և 1999-ին։ 1997 թվականից մուլտֆիմը ցուցադրվել է ՍՏՍ-ով, 1998-ին` ՌՏՌ-ով (Ռուսաստան)։ Մուլտֆիլմը նաև ցուցադրվել է «Կուլտուրա» հեռուստաալիքով։ 2000 և 2001 թվականների վերջում մուլտֆիլմը ցուցադրվել է «Տելենյանայա» հեռուստաալիքով։ Այժմ հեռարձակվում է «Կարուսել», ինչպես նաև` Մուլտ հեռուստաալիքներով։


== Ծանոթագրություններ ==


== Արտաքին հղումներ ==
Հայելին Мультик. Ру կայքում (ռուս.)
Արջտակ գարնանային

Արջտակ գարնանային (լատ.՝ Cyclamen vernum), գնարբուկազգիների ընտանքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Պալարավոր գեղազարդային խոտաբույս է, որն ունի 5-10 սմ բարձրություն։ Պալարների տրամագիծը 3-5 սմ է։ Տերևները լայն ձվաձև են, վերևից՝ սպիտակավուն, արծաթագույն խալերով, տակից՝ բոսորագույն, կարմիր։ Պսակի մասերը օվալ են, մեջտեղից վերև ամենամեծ լայնությամբ, մուգ վարդագույն, մանուշակագույն, հազվադեպ սպիտակավուն, հիմքի մոտ մուգ մանուշակագույն խալով են և ետծալի վրա սպիտակ խալիկներով։


== Տարածվածություն ==
Հայաստանում հանդիպում է միայն Իջևանի (Աչաջուր, Գետահովիտ, Կողբ) ֆլորիստիկական շրջանում։ Աճում է նաև Մեծ Կովկասում, Անդրկովկասում, Թալիշում, Թուրքիայում և Հյուսիսարևմտյան Իրանում։


== Էկոլոգիա ==
Աճում է ստորին լեռնային գոտում՝ ծովի մակարդակից 700-1200 մ բարձրությունների վրա, անտառներում, անտառի եզրերին, բացատներում։ Ծաղկում է հունվար-մարտ ամիսներին, պտղաբերում՝ փետրվար-մարտին։


== Պահպանություն ==
Խոցելի տեսակ է, որի տարածման և բնակության շրջանների մակերեսը 500 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված էր որպես անհետացած տեսակ։ Ընդգրկված է CITES-ի կոնվենցիայի հավելվածում։ Ընդգրկված չէ Բեռնի կոնվենցիաների հավելվածում։
Պահպանության գործողություններ չեն իրակացավում։


== Ծանոթագրություններ ==
Լոն օպ Զանդ (համայնք)

Լոն օպ Զանդ (հոլ.՝ Loon op Zand ( արտասանություն)), համայնք Նիդերլանդների Հյուսիսային Բրաբանտ մարզում։ Տարածքը 50,05 կմ² է, բնակչությունը՝ 22.933 (2011 թ.)։ Մեկ շնչի տարեկան միջին եկամուտը 13.200 եվրո է։
Արամ Մանուկյան կամավորական միացյալ ջոկատ

Արամ Մանուկյան կամավորական միացյալ ջոկատ, կազմավորվել է 1991 թվականին՝ Արարատում ստեղծված «Արարատշինտրեստի» (1988) և «Արամ Մանուկյան» (1989) կամավորական ջոկատների միավորումից։ Ունեցել է շտաբ։ 1992 թվականին ընդգրկվել է «Արծիվ-մահապարտներ» հատուկ գումարտակում՝ որպես 8-րդ դասակ։ 1989-1994 թվականներին «Արամ Մանուկյան» միացյալ ջոկատը, նրա առանձին խմբեր կամ դասակը մասնակցել են ՀՀ Արարատի (Քյարքի (Տիգրանաշեն), «Ջանդամի դարպասի» կիրճ, Երասխ), Եղեգնաձորի (Խաչիկ), Վայքի (Բարձրունի), Նոյեմբերյանի, Իջևանի, Տավուշի, Վարդենիսի ինքնապաշտպանական և Արցախի Հանրապետության Լաչինի («Մարդասիրական միջանցք»), Ֆիզուլիի (Հորադիզ), Շուշիի, Մարտակերտի (Վանք, Չլդրան, Վաղուհաս, Դրմբոն, Հարությունագոմեր) շրջանների ազատագրական մարտերին։ Մարտական տարբեր գործողությունների ժամանակ հրամանատարներն են եղել Դ. Զադոյանը, Ա. Ավետիսյանը, շտաբի պետ՝ Ն. Ղլիջյանը։ Ջոկատից ՀՀ «Մարշալ Բաղրամյան-100» հուշամեդալով պարգևատրվել է 1, Արցախի Հանրապետության «Շուշիի ազատագրման համար» մեդալով՝ 1, զոհվել 4 ազատամարտիկ։
Խրեբտովո (այլ կիրառումներ)

Խրեբտովո, կարող է վերաբերել՝

Խրեբտովո - գյուղ Ռուսաստանի Մոսկվայի մարզի Սերգիևո-Պոսադսկի շրջանի կազմում։
Խրեբտովո - գյուղ Ռուսաստանի Յարոսլավլի մարզի Ուգլիչսկի շրջանի կազմում։
Չիստերնա դ’Աստի

Չիստերնա դ’Աստի (իտալերեն՝ Cisterna d'Asti), կոմունա Իտալիայի Պիեմոնտ մարզի Աստի գավառում։
Բնակչությունը կազմում է 1270 մարդ (2008)։ Բնակչության խտությունը՝ 119 մարդ/կմ²։ Տարածքը կազմում է 11 կմ²։ Փոստային ինդեքս՝ 14010։ Հեռախոսային կոդ՝ 0141։
Բնակավայրի հովանավորն է հանդիսանում սուրբ Մադոնա դե Ռոսարիո։


== Ժողովրդագրություն ==
Բնակչության թվաքանակի փոփոխությունները


== Կոմունայի վարչակազմ ==
Հեռախոսահամար՝ 0141 979124
Էլեկտրոնային փոստ՝ cisterna@provincia.asti.it
Պաշտոնական կայք՝ www.collinealfieri.it/comuni/Cisterna Archived 2009-10-28 at the Wayback Machine.


== Արտաքին հղումներ ==
Չիսթերնա դ’Աստի պաշտոնական կայք Archived 2009-10-28 at the Wayback Machine. (իտալ.)
Վիճակագրության ազգային ինստիտուտ(իտալ.)
Վիճակագրության ազգային ինստիտուտ Archived 2009-12-07 at the Wayback Machine. (անգլ.)


== Ծանոթագրություններ ==
Փոլ Ռիվ

Փոլ Ռիվ (անգլ.՝ Paul Reeve, 1974, Լոնդոն, Միացյալ Թագավորություն), բրիտանացի պրոդյուսեր։ Airfield Studios և Sawmills Studios ստուդիաներում աշխատելու ընթացքում համագործակցել է հայտնի պրոդյուսերների և ձայնային ռեժիսորների հետ, որոնցից են՝ Ջոն Լեքին, Ջոն Քորնֆիլդը, Քրիս Ալիսոնը և այլն։ Փոլ Ռիվը աշխատել է նաև «Showbiz» խմբում, մասնակցել բրիտանական Muse ռոք երաժշտախմբի Hullabaloo Soundtrack-ի, «The 2nd Law» երաժշտական ալբոմի ձայնագրման պրոդյուսերական աշխատանքներին։
Փոլ Ռիվը մասնակցել է նաև հետևյալ նախագծերի իրականացմանը. 

Beta Band
Muse
Սթիվ Հարլի
Razorlight
Supergrass


== Ծանոթագրություններ ==


== Արտաքին հղումներ ==
Պաշտոնական կայք
Վարդան Ամիրյան

Վարդան Ամիրյան (օգոստոսի 25, 1960(1960-08-25), Կամո, Հայկական ԽՍՀ, ԽՍՀՄ), հայ աճպարար։ Հայ աճպարարների միության նախագահ։


== Կենսագրություն ==
Վարդան Ամիրյանը ծնվել է 1960 թվականի օգոստոսի 25-ին, Կամո քաղաքում։ 1976 թվականին ավարտել է Երևանի Ստեփան Շահումյանի անվան թիվ 1 միջնակարգ դպրոցը, այնուհետև սովորել է նորաձևության քոլեջում։ 1982-1984 թվականներին սովորել է Երևանի էստրադային արվեստի քոլեջում, 1985-1987 թվականներին՝ Լենինգրադի Էստրադային արվեստի ստեղծագործական բարձրագույն արվեստանոցում։ Երկար տարիներ աշխատել է Հայհամերգ միավորումում։ Որպես մենակատար-աճպարար՝ հյուրախաղերով շրջագայել է տարբեր երկրներում, Հայաստանի մարզերում և գյուղերում։ Մասնակցել է աճպարարների տարբեր մրցույթների։ 1988 թվականին Մինվոդիի աճպարարների համամիութենական մրցույթում ստացել է առաջին տեղը և արժանացել բարձր կոչման՝ մոգության արքա։ 1990 թվականին Մոսկվայի աճպարարների միջազգային մրցույթում, ներկայացնելով հեղինակային էթնիկ աճպարարական համարը, որի մեջ օգտագործվել է հայկական երաժշտություն, հայկական երաժշտական գործիքներ, ընդհանուր մոգության բաժնում արժանացել է բրոնզե մեդալի և ստացել ամենաբարձր կոչումը՝ միսթր մոգ։ 1987 թվականին աճպարարների առաջին համամիութենական փառատոնին, միկրոմագիայի բաժնում արժանացել է լավագույն մասնակից կոչման։ 1993-2005 թվականներին ապրել և ստեղծագործել է Իսրայելում, որտեղ հիմնել է աճպարարների դպրոց։ 2000 թվականին Իսրայելի աճպարարների փառատոնում, որպես աճպարար ուսուցիչ և աճպարարական հնարքների բեմադրող արժանացել է արծաթե կախարդական փայտիկի։ Միջազգային մոգերի ընկերության անդամ է։ Հանդիսանում է նոր աճպարարական ոճի հեղինակ, որը կոչվում է էթնիկ մեջիք։ Հեղինակել է տարբեր աճպարարական հեռուստատեսային շոուներ, համագործակցել է Հայաստանի հանրային և «Արմենիա» հեռուստաընկեությունների հետ` «Կախարդական դղյակ» և «Մեծ հրաշքների փոքր գաղտնիքները» հեռուստանախագծերով։ Աճպարարական համարներ է բեմադրել ներկայացումների մեջ՝ «Դոն Ժուան», «Ջին ջան»։ 2010 թվականին «Եվրոտեսիլ» երգի միջազգային մրցույթում Հայաստանը ներկայացնող բեմադրության մեջ հադես է եկել իր հեղինակային աշխատանքով՝ կորիզի միջից բացվող ծիրանի ծառով։ Նույն թվականին Հայաստանում հիմնադրել է հայ աճպարարների միությունը, որի նախագահն է։ Հեղինակել է բազմաթիվ հնարքներ։ Տիրապետում է երաժշտական գործիքների, զբաղվել է վոկալով։ Ուսումնասիրում է հոգեբանություն, փիլիսոփայություն, տիրապետում է հիպնոսին, հանդես է գալիս բեմական հիպնոսով։
Վարդան Ամիրյանը հայ աճպարարական արվեստը ներկայացրել է աշխարհի տարբեր երկրներում։


== Ծանոթագրություններ ==


== Արտաքին հղումներ ==
Եթե աճպարարը հանդիսատեսին չի գոհացնում, մեղքն իրենն է, ոչ թե հանդիսատեսինը. Վարդան Ամիրյան
Նիկոլաս Մադուրո

Նիկոլաս Մադուրո Մորոս՝ (իսպ.՝ Nicolás Maduro Moros, [nikoˈlaz maˈðuɾo ˈmoɾos], նոյեմբերի 23, 1962(1962-11-23), Կարակաս, Վենեսուելա), Վենեսուելացի քաղաքական և պետական գործիչ, Վենեսուելայի 75-րդ նախագահ (2013 թվական)։ Պաշտոնավարում է 2013 թվականի ապրիլի 19-ից։
ԱԳ նախարար Ուգո Չավեսի կառավարությունում (2006-2013), Վենեսուելայի փոխնախագահ (2012-2013։ 2013 թվականի մարտի 5-ից մինչև ապրիլի 19-ը, Ուգո Չավեսի մահից հետո, կատարում Էր Վենեսուելայի նախագահի պարտականությունները։


== Ծանոթագրություններ ==
Մամխասալորենի

Մամխասալորենի (լատ․՝ Prunus insititia), վարդազգիների ընտանիքի սալորենու ցեղի բույս։ Երկարակյաց է, ապրում է 40-50 տարի։ Բերքատու է դառնում տնկումից 3-4 տարի հետո։ Ծառերն ունեն 5-6 մ բարձրություն, սաղարթը՝ լայն-կլորավուն, երբեմն՝ լայն բրգաձև, բնի կեղևը՝ անհարթ, ճյուղերը՝ առանց փշերի։ Ծաղիկները երկսեռ են, մանր, սպիտակավուն, ինքնափոշոտվող (հակված է նաև խաչաձև փոշոտման)։ Պտուղները մանր են կամ միջին մեծության (15-30 գ), օվալաձև, մաշկը՝ սև մանուշակագույն երանգի՝ պատված բաց կապտավուն մոմաշերտով։ Պտղամիսը՝ կանաչ դեղնավուն, հյութալի, քաղցրաթթվաշ համի։ Օգտագործվում է թարմ և վերամշակված (մուրաբա, պովիդլո, չիր և այլն)։ Մեկ ծառից ստացվում է 40-50 կգ բերք։ Բազմանում է սերմերով, պատվաստներով և մացառներով։ Ցրտադիմացկուն է, կայուն հիվանդությունների և վնասատուների նկատմամբ։ Մշակվում է Եվրոպայում, Հայաստանում՝ Սյունիքի, Վայոց ձորի, Լոռու և Տավուշի մարզերում։
Տրեբինե (համայնք)

Անվան այլ կիրառումների համար տե՛ս՝ Տրեբինե (այլ կիրառումներ)Տրեբինե համայնք (սերբ.՝ Општина Требиње ), համայնք Բոսնիա և Հերցեգովինայի Սերբական Հանրապետություն վարչական կազմավորման հարավային հատվածում։ Վարչական կենտրոնը համարվում է Տրեբինե քաղաքը։


== Բնակչություն ==
Ըստ 2013 թվականի մարդահամարի տվյալների՝ համայնքի բնակչությունը կազմում է 31433 մարդ։

Համայնքի բնակչության էթնիկ խումբը՝


== Բնակավայրեր ==
Համայնքի կազմի մեջ են մտնում 141 բնակավայրեր, որոնց թվում է Տրեբինե քաղաքը։


== Ծանոթագրություններ ==
Ժողովածու (2289)

Ժողովածու 2289, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2289 թվի տակ։ Ձեռագիրը գրվել է 1761 թվականին (ենթադրաբար) Ղունկիանոս դպիր գրչի կողմից, Էջմիածնում։ Ստացողը եղել է հավանաբար Ղունկիանոս դպիրը։ Գրված է թղթի վրա, որը ունի 15x10սմ չափս։ Ձեռագիրը կազմված է 220 թերթից։ Գրված է միասյուն նոտրգրով։ Հիշատակարաններ՝ 215ա, կնիք՝ 4ա (1760 թվական, Ղունկիանոս)։


== Բովանդակություն ==
Յովհ․ Հոլովի Զտութիւն Հայկարանութեան, Համառոտութիւն ճարտասանական արհեստի։


== Ծանոթագրություններ ==
Ախկ

Ախկ, գյուղ Արևմտյան Հայաստանում, Վանի վիլայեթի Գավաշի գավառակում։ Գտնվում էր Վանա լճից հարավ՝ Նարեկ գյուղից 8-9 կմ հեռավորության վրա՝ Որոտան գյուղաքաղաքից արևմուտք։
Գյուղը տեղակայված էր այգեվետ սարավանդի վրա։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Վանեվանի վանք

Վանեվանի վանք, հայկական առաքելական վանական համալիր Հայաստանի Գեղարքունիքի մարզի Արծվանիստ գյուղի  արևելյան ծայրամասում։ Հիմնադրվել է վաղ միջնադարում։ Ըստ շինարարական արձանագրության, համալիրի գլխավոր Սուրբ Գրիգոր Լուսավորիչ եկեղեցին կառուցվել է 903 թ հայոց սպարապետ Շապուհ Բագրատունու կողմից, իր քրոջ՝ Սյունյաց իշխանուհի Մարիամի տեսչությամբ։ Գլխավոր եկեղեցին կառուցված է կոպտատաշ բազալտից, իսկ կամարները և գմբեթը՝ տուֆից։ Ունի ներքուստ քառախորան, արևելքում զույգ ավանդատներով հորինվածք։ Պատին փորագրված արձանագրության տեղեկությամբ վանքում հաստատված վանական միաբանությանը սպարապետը չորս գյուղ ու ջրաղացներ է նվիրվել։
914 թվականին Վանեվանում է թաղվել արաբական արշավանքի արդյունքում զոհված հայոց թագավոր Սմբատ Ա Բագրատունին։
980-ական թվականներին վանքը նորոգել և գավիթ է կառուցել Աշոտ Գ Ողորմածի որդին՝ ապագա Գագիկ Ա Բագրատունի թագավորը։
Վանեվանը 13-ից 14-րդ դարերում բազմաթիվ նվիրատվություններ է ստացել։ 16-րդ դարում թուրքական ցեղերի արշավանքների այդյունքում գյուղը դատարկվում է, գյուղի հետ միասին լքվում է նաև վանքային համալիրը։
Վանքային համալրը կրկին սկսել է գործել 19-րդ դարի երկրորդ կեսին։ 1871-1880 թվականներին վանքի շինությունները նորոգվում են վանահայր Թեոդորոս Շիրակացու կողմից։


== Տես նաև ==
Մելիքսեթ եպիսկոպոսի խաչքար (Վանեվանք)


== Ծանոթագրություններ ==


== Գրականություն ==
Ստեփանոս Օրբելյան, Սյունիքի պատմություն, Երևան, 1986։
Ղևոնդ Ալիշան, Սիսական, Վենետիկ, 1893։
Սմբատյան Մ., Տեղագիր Գեղարքունիքի Ծովազարդ գաւառի որ այժմ Նոր-Բայազիտ գավառ, Վաղարշապատ, 1895։
Մնացականյան Ս., Հայկական ճարտարապետության Սյունիքի դպրոցը, Երևան, 1960։
Դիվան հայ վիմագրության, պրակ 4, Երևան, 1973։
Տոլբազի (գյուղ, Կուշնարենկովսկի շրջան)

Անվան այլ կիրառումների համար տե՛ս՝ ՏոլբազիՏոլբազի (ռուս.՝ Толбазы, բաշկիրերեն՝ Талбазы), գյուղ Ռուսաստանի Բաշկորտոստան հանրապետության Կուշնարենկովսկի շրջանի կազմում։
Բնակչությունը 2009 թվականին գրանցված տվյալներով կազմում էր 405 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լեոպոլդ Ստաֆ

Լոպոլդ Հենրիկ Ստաֆ (լեհ.՝ Leopold Henryk Staff, նոյեմբերի 14, 1878(1878-11-14), Լվով, Ցիսլեյտանիա, Ավստրո-Հունգարիա - մայիսի 31, 1957(1957-05-31)[…], Սկարժիսկո-Կամեննա, Świętokrzyskie Voivodeship, Լեհաստան), լեհ բանաստեղծ։


== Ստեղծագործություններ ==
«Ծաղկող ճյուղը» (1908), «Ակնթարթի ժպիտներ» (1910), «Սրի ստվերում» (1911) ժողովածուներին հատուկ են հակումը դեպի դասական ավանդույթները, հետաքրքրությունը հին շրջանի և Վերածննդի մշակույթի նկատմամբ, էթիկական ու գեղագիտական մշտական արժեքների փառաբանումը, ոտանավորի կատարելությունը։ 1914-1918 թվականներին ապրել է Խարկովում, որտեղ գրել ու հրատարակել է «Արցունքի և արյան ծիածանը» (1918) քաղաքացիական բանաստեղծությունների գիրքը։ «Բարձր ծառեր» (1931), «Մեղրի գույնը» (1936), ժողովածուներում երգել է բնությունը, միաժամանակ քննադատել 30-ական թվականների հասարակական կարգերը։ «Մեռյալ եղանակ» (1946) ժողովածուի մեջ։ Ստաֆի ետպատերազմյան քնարերգությունն աչքի է ընկնում պարզությամբ, համամարդկային զգացմունքների բանաստեղծական արտահայտման անմիջականությամբ («Լոզինա», 1954, «Ինը մուսա», 1958)։
Միքելանջելոյի, Յ. Վ․ Գյոթեի, Ռ․ Ռոլանի և այլոց թարգմանիչը։ Գրականության լեհական ակադեմիայի փոխպրեզիդենտ (1934-1939 թթ.)։

Լեհական և ԼԺՀ պետական մրցանակներ` (1927, 1937, 1951 թթ.)։


== Ծանոթագրություններ ==
Տանձենի սիրիական

Տանձենի սիրիական (լատ.՝ Pyrus syriaca), վարդազգիների ընտանիքի, տանձենի ցեղի բույս։


== Նկարագրություն ==
Տերևաթափ, փոքր ծառ է՝ 5-0 մ բարձրությամբ և մինչև 30 սմ բնի տրամագծով, երբեմն աճում է թփանման։ Սաղարթը նեղ է, ցախավելանման։ Տերևները էլիպսաձև են, երկարավուն ձվաձև, համարյա շեղանկյուն կամ լայն նշտարաձև, 3-9 սմ երկարությամբ և 2-3 սմ լայնությամբ, կլորավուն կամ սեպաձև հիմքով, բութ գագաթով կամ սրածայր, կոշտ սղոցաեզր կամ ատամնաեզր, համարյա կաշվեկերպ, կանաչ, մերկ, վերևի կողմից թույլ փայլուն, ներքևի կողմից՝ անփայլ։
Ծաղկաբույլերը սակավածաղիկ վահաններ են։ Ծաղիկները սպիտակ են, մինչև 3,0 սմ տրամագծով։ Բաժակաթերթիկները լեն թափվում պտղի հասունացման ժամանակ, այլ մնում են գագաթին։ Պտուղը կլորավուն է կամ տանձանման, մինչև 2 սմ տրամագծով, մուգ դարչնագույն, հաստ պտղակոթով, որը երկու անգամ ավելի երկար է պտղից։ Ծաղկում է ապրիլին, պտուղները հասունանում են օգոստոս-սեպտեմբեր ամիսներին։ Բավականին դիմացկուն բույս է։ Լավ է տանում երաշտը, բարձր ջերմաստիճանները, ուժեղ սառնամանիքները, պահանջկոտ չէ հողի նկատմամբ, լուսասեր է։ Կարելի է օգտագործել շոգ, չոր կլիմա ունեցող վայրերի կանաչապատման և անտառապատման համար։ խորհուրդ է տրվում օգտագործել սելեկցիոն աշխատանքներում, կուլտուրական տանձենու չորադիմացկուն սորտեր ստանալու նպատակով։ Պտուղները կարելի է ուտել միայն ցուրտը խփելուց հետո, քանի որ խիստ տտիպ են։


== Տարածվածություն ==
Հանդիպում է Կովկասում, Փոքր Ասիայում, Սիրիայում, Կիպրոսում։ ՀՀ-ում աճում է Խոսրովի անտառում, Վայքում, Մեղրիում, վերին լեռնային գոտում՝ կաղնեբոխային անտառներում, բացատներում։


== Կիրառություն ==
Էկոլոգիական խումբը՝VIII: Մշակության հավանական շրջանները՝3 ա, 8, 18, 20 ա, 22-28, 31 -32։


== Ծանոթագրություններ ==
Լյուվարդերադիլ

Լյուվարդերադիլ (հոլ.՝ Leeuwarderadeel ( արտասանություն)), համայնք Նիդերլանդների Ֆրիսլանդ մարզում։ Տարածքը 40,79 կմ² է, բնակչությունը՝ 10.393 (2011 թ.)։ Մեկ շնչի տարեկան միջին եկամուտը 12.200 եվրո է։
Վիշգորոդ (քաղաք, Ուկրաինա)

Անվան այլ կիրառումների համար տե՛ս՝ Վիշգորոդ (այլ կիրառումներ)Վիշգորոդ (ուկրաիներեն՝ Вишгород), քաղաք Ուկրաինայի Կիևի մարզի Վիշգորոդի շրջանում, շրջկենտրոն։
2011 թվականի տվյալներով Վիշգորոդ քաղաքում բնակվում էր 27 251 մարդ։ Բնակավայրը զբաղեցնում է 11,4 կմ²։


== Ծանոթագրություններ ==


== Արտաքին հղումներ ==
Պաշտոնական կայք Archived 2015-12-13 at the Wayback Machine. (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Լոշարիկ

Լոշարիկ (ռուս.՝ Лоша́рик), խորհրդային տիկնիկային մուլտֆիլմ, որը նկարահանել է ռեժիսոր Իվան Ուֆիմցևը 1971 թվականին։ Մուլտֆիլմի գլխավոր կերպարին հնչյունավորել է դերասանուհի Ռինա Զելյոնայան։


== Սյուժե ==
Մանկական բարի մուլտֆիլմը պատմում է աճպարարական փուչիկներից պատրաստված Լոշարիկ անունով փոքրիկ ձիուկի մասին, որը կարողանում էր շատ լավ հանդես գալ կրկեսում։ Նրան ստեղծել է մի աճպարար, որը երազում էր կենդանիների մարզիչ դառնալ։ Սակայն Լոշարիկի կրկեսային գործընկերները, առյուծն ու վագրը, հաճախ նրա վրա ծիծաղում էին և հայտարարում, որ նա իսկական կենդանի չէ, ինչի պատճառով էլ նրանք հրաժարվում էին Լոշարիկի հետ ելույթ ունենալ։ Աճպարարը շատ էր տանջվում այն պատճառով, որ Լոշարիկին չեն սիրում, և ստիպված էր նրանից հրաժարվել։ Սրանից շատ ազդված Լոշարիկը բոլորին բաժանում է այն փուչիկները, որոնցից ստեղծված էր, ինչի արդյունքում և ինքը վերանում է։
Սակայն որոշ ժամանակ անց, գիշատիչների հետ առաջին ելույթի ժամանակ փոքրիկ հանդիսատեսը վրդովվում է Լոշարիկի բացակայությունից և պահանջում է վերադարձնել սիրելի արտիստին։ Կենդանիների մարզիչը նորից փուչիկներից ստեղծում է Լոշարիկին։ Հանդիսատեսը հիացած է, իսկ Լոշարիկը ներում է աճպարարին։


== Հեղինակներ ==
Սցենարի հեղինակ`Գենադի Ցիֆերով
Ռեժիսոր` Իվան Ուֆիմցև
Բեմադրող նկարիչ` Թամարա Պոլետիկա
Օպերատոր` Վլադիմիր Սիդորով
Կոմպոզիտոր` Վիկտոր Կուպրևիչ
Հնչյունային օպերատոր` Բորիս Ֆիլչիկով
Նկարիչ մուլտիպլիկատոր` Յուրի Նորշտեյն
Տիկնիկները և դեկորացիաները պատրաստել են` Ա. Բարտ, Պավել Գուսև, Սվետլանա Զնամենսկայա, Լիլիանա Լյուտինսկայա, Վիկտոր Գրիշին` Ռոման Գուրովի ղեկավարությամբ
Մուլտֆիլմի տնօրեն` Նատան Բիտման


== Ֆիլմի ստեղծում ==
Լոշարիկ ֆիլմի վրա աշխատելու ժամանակ Թամարա Պոլետիկան և Յուրի Նորշտեյնը գնացել են կրկես, ներկա են եղել փորձերին և տեսածն օգտագործել են մուլտֆիլմում։

1970-ականների սկզբին Հենրիխ Սապգիրը  գրել է համանուն չափածո հեքիաթ, որը 1974 թվականին թողարկվել է առանձին տպագրությամբ, Է. Գորոխովսկու պատկերազարդմամբ։ Հեքիաթի սյուժեն շատ նմանություններ ունի մուլտֆիլմի սյուժեի հետ, հնարավոր է` հեքիաթը ստեղծվել է մուլտֆիլմի մոտիվներով։


== Ծանոթագրություններ ==


== Գրականություն ==
Цыферов Г.М. Лошарик и другие сказки. — М.: Эксмо, 2014. — 120 с. — (Стихи и сказки для детей (Подарочные издания)). — ISBN 978-5-699-63642-6:


== Արտաքին հղումներ ==
«Լոշարիկը» Аниматор.ру կայքում
"Լոշարիկ" Սոյուզմուլտֆիլմ ստուդիայի պաշտոնական Յություբյան ալիքով
Փարամազ (այլ կիրառումներ)

Փարամազ, կարող է վերաբերել՝

Փարամազ - հայ ազգային-ազատագրական շարժման գործիչ, գրող, Սոցիալ-դեմոկրատական հնչակյան կուսակցության անդամ։
Փարամազ - գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում։
Փարամազ - Ղարաբաղյան ազատագրական պատերազմի ժամանակ հայ կամավորական ջոկատ։
Մ.թ.ա. 297


== Դեպքեր ==


== Ծնունդներ ==


== Մահեր ==
Դեյվ Կոզ

Դեյվ Կոզ (անգլ.՝ Dave Koz, մարտի 27, 1963(1963-03-27), Էնսինո, Լոս Անջելես, Կալիֆոռնիա, ԱՄՆ), հրեական ծագմամբ ամերիկացի սաքսոֆոնիստ, ով կատարում է ջազ ոճի երաժշտություն։ Տարբեր տարիների համագործակցել է շատ հայտնի կատարողների հետ։ Բացի երաժշտի կարիերայից, նա երկար ժամանակ վարել է սեփական ռադիոհաղորդումը։ 2009 թվականի սեպտեմբերի 22–ին «Հոլիվուդյան փառքի ծառուղում» արժանացել է սեփական աստղիաստղի։


== Դիսկոգրաֆիա ==


=== Ալբոմներ ===


=== Համատեղ սինգլներ ===
Castle of Dreams, (1990)
Emily, (1990)
Nothing But the Radio On, (1990)
You Make Me Smile, (1993)
Faces of the Heart (General Hospital Theme Song), (1993)
Lucky Man, (1994)
Together Again, (1999)
Careless Whisper, (2000)
Somewhere/Summer of '42', (2006)
It Might Be You, (2007)


=== Սինգլներ ===


== Ծանոթագրություններ ==


== Արտաքին հղումներ ==
Dave Koz official website
The Dave Koz Radio Show
The Dave Koz & Friends Cruise
The beauty of coming out, by Dave Koz Personal essay in The Advocate
Audio interview recorded February 2007
Dave Koz discography at Discogs.
Listen to Dave Koz radio show online — A partial list of radio stations carrying the Dave Koz radio show, with scheduled broadcast times and streaming links.
Interview Saxophonist Dave Koz Warns People of the «American Idol Mentality»
Դեդի Յանկի

Ռամոն Այալան (իսպ.՝ Ramón Ayala, փետրվարի 3, 1977(1977-02-03), Սան Խուան, Պուերտո Ռիկո), առավել հայտնի որպես Դեդի Յանկի (անգլ.՝ Daddy Yankee), ռեգգետոն ոճում կատարող հանրաճանաչ լատինոամերիկյան երգիչ։ Առավել հայտնի է իր "Գասոլինա" (Gasolina) սինգլով, ինչպես նաև Լուիս Ֆոնսիի հետ համատեղ կատարած «Despacito» երգով, որի տեսահոլովակը դարձել է Յութուբում ամենաշատ դիտվող նյութերից մեկը։


== Ձայնագրություններ ==


=== Ալբոմներ ===
No Mercy (1995)
El Cartel (2000)
El Cartel II (2001)
ElCangri.com (2002)
Los Homerun-Es Vol. 1 (2003)
Barrio Fino (2004)
Barrio Fino En Directo (2005)
Salsaton "Salsa Con Reggaetón" (Salsatón: Salsa con reggaetón) (2006)
El Cartel: The Big Boss (2007)
Mundial (2010)
Prestige (2012)
Con Calma & Mis Grandes Exitos (2019)
2K20 (2020)
Legendaddy (2022)


=== Ստեղծագործություններ ===
2001: «Tu Cuerpo En Mi Cama» (Նիքի Ջամի հետ)
2002: «Latigazo»
2002: «Son Las Doce» (Նիքի Ջամի հետ)
2002: «Guayando» (Նիքի Ջամի հետ)
2002: «Muevete y Perrea»
2003: «Gata Gangster» (Դոն Օմարի հետ)
2003: «Seguroski»


== Ծանոթագրություններ ==
Սեդյու (Պեսկիշի վտակ)

Անվան այլ կիրառումների համար տե՛ս՝ Սեդյու (այլ կիրառումներ)Սեդյու (ռուս.՝ Седью), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պեսկիշ գետի աջ ափին՝ 3 կմ հեռավորության վրա։ Գետի երկարությունը կազմում է 19 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000016316
Կոդը ըստ հիդրոլոգիական հետազոտության (ՌԴ) — 103001631
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Սենտ Ագրև

Սենտ Ագրև (ֆր.՝ Saint-Agrève), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 2506 մարդ, բնակչության խտությունը` 51.61 մարդ/կմ²։ Բնակավայրը զբաղեցնում է 48.56 կմ² տարածք։


== Աշխարհագրություն ==
Գտնվում է Փարիզ քաղաքից 460 կմ հարավ, Լիոն քաղաքից` 95 կմ հարավ-արևմուտք, Պրիվա քաղաքից` 35 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1539 աշխատունակ (15-64 տարեկան) բնակիչ, որոնցից ակտիվ էին 1116-ը, իսկ ոչ ակտիվները` 423։ Ակտիվության ցուցանիշը կազմում է 72,5 %։ 1116 աշխատունակ մարդկանցից աշխատել է 1036 անձ (573 տղամարդ և 463 կին)։ Գործազուրկ են եղել 80 անձ (34 տղամարդ և 46 կին)։ 423 անաշխատունակներից 116-ը եղել են աշակերտներ կամ ուսանողներ, 171-ը` թոշակառուներ, իսկ 136-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Թակալակ

Թակալակ, լեռ Ադրբեջանի Նախիջևանի Ինքնավար Հանրապետության Շահբուզի շրջանում, Զարին գյուղատեղից 5 կմ արևելք։ Մերձալպյան բուսականությամբ ու թփուտներով լեռ է և ծովի մակարդակից ունի 2892 մ բարձրություն։


== Ծանոթագրություններ ==
Մաթիաս Գրունեվալդ

Մաթիաս Գրունեվալդ (գերմ.՝ Matthias Grünewald, մոտ 1480, 1455 կամ 1480, Վյուրցբուրգ, Բավարիա - օգոստոսի 31, 1528, Հալե, Archbishopric of Magdeburg, Սրբազան Հռոմեական կայսրություն), Վերածննդի շրջանի գերմանացի նկարիչ։
XVII դարից սխալմամբ անվանվել է Գրյունեվալդ (Griine-wald)։ Աշխատել է Աշաֆենբուրգում (Բավարիա), Մայնի Ֆրանկֆուրտում և Մայնցում (Հեսսեն)։ 1508-1525 (կամ 1526) թթ.-ին՝ Մայեցի արքեպիսկոպոսների և կուրֆյուրստների պալատական գեղանկարիչ, ճարտարապետ։ Հետապնդվել է 1524-1526 թվականների Գյուղացիական պատերազմին համակրելու համար։ Նիտհարդի աշխատանքներում չարչարված Քրիստոսի կերպարները և ընդգծված ռամկությամբ պատկերված սրբերը տոգորված են բողոքի ոգով։ Նիտհարդի գլխավոր ստեղծագործություններից են «Իգենհայմի խորանի»ինը մասանի պատկերները (1512-1515 թթ., Ունտերլինդեն թանգարան, Կոլմար, Ֆրանսիա)։ Նիտհարդի հետագա աշխատանքներում նկատելի է իտալական Վերածննդի արվեստի ազդեցությունը («Ս․ Երազմուսի և Մավրիկիոսի հանդիպումը», մոտ 1518 թ., Հին պինակոտեկա, Մյունխեն)։ Ուշ շրջանի աշխատանքներում Ն․ նորից է անդրադարձել Քրիստոսի չարչարանքների թեմային, դիմել ուշ գոթական գեղանկարչության հնարանքներին («Ողբ առ Քրիստոս», 1524-1525 թթ., Աշաֆենբուրգի ծխական եկեղեցի)։


== Ծանոթագրություններ ==


== Արտաքին հղումներ ==
Grünewald Gallery at MuseumSyndicate Archived 2016-03-03 at the Wayback Machine.
Grünewald paintings at CGFA Archived 2003-08-10 at the Wayback Machine.
wgsebald.de W. G. Sebald about Grünewald
Matthias Grünewald. paintings
Վեներայի ծնունդը (նկար, Ժերոմ)

Անվան այլ կիրառումների համար տե՛ս՝ Վեներայի ծնունդը (այլ կիրառումներ)«Վեներայի ծնունդը», հայտնի է նաև որպես «Աստղ», «Բարձրացող Վեներա», «Վեներան դուրս է գալիս ջրից» (ֆր.՝ «Vénus anadyomène»), ֆրանսիացի նկարիչ  Ժան Լեոն Ժերոմի նկարը նյու ժանրում, վրձնել է 1890 թվականին։ Դիցաբանության մեջ սիրո աստվածուհի համարվող Վեներայի ծննդյան մեկնաբանությունն է։ Նկարվել է յուղաներկով՝ 129.5 × 79.5 սմ կտավի վրա։ 
Վաճառվել է աճուրդում՝ 1991 թվականին ։ Ներկայումս գտնվում է մասնավոր հավաքածուում։


== Ծանոթագրություններ ==
Հովենտուտ Բադալոնա

«Հովենտուտ Բադալոնա բասկետբոլային ակումբ» (իսպ.՝ Club Joventut Badalona, S.A.D., հովանավորչական պատճառներով հայտնի նաև որպես՝ FIATC Joventut), իսպանական պրոֆեսոնալ բասկետբոլային ակումբ, որն հանդես է գալիս Իսպանիայի ACB լիգայում և Եվրագավաթում։ Տեղակայված է Բադալոնա քաղաքում։ Տան հանդիպումներն ակումբն անցկացնում է «Պալաու Մունիսիպալ դ'էսպորտս դե Բադալոնա» մարզապալատում։ Հիմնադրվել է 1930 թվականին։ Ինչպես «Ռեալ Մադրիդը» և «Էստուդիենտեսը», «Բադալոնան» հիմնադրումից ի վեր երբևէ չի տեղափոխվել այլ լիգաներ և միշտ հանդես է եկել ACB առաջնությունում։
Թիմի նվաճած հաղթանակներից առավել նշանակալի է 1994 թվականին հաղթած Եվրալիգայի առաջնությունը։
«Բադալոնայում» ժամանակին հանդես են եկել Ռաուլ Լոպեզը, Ռուդի Ֆեռնանդեզը, Ռիկի Ռուբիոն և այլք։


== Արտաքին հղումներ ==
Պաշտոնական կայք Archived 2011-03-08 at the Wayback Machine.
Լուկա (գյուղ, Եմելչևի շրջան)

Անվան այլ կիրառումների համար տե՛ս՝ ԼուկաԼուկա (ուկրաիներեն՝ Лука), գյուղ Ուկրաինայի Ժիտոմիրի մարզի Եմելչևի շրջանում։
2001 թվականի տվյալներով Լուկա գյուղում բնակվում էր 129 մարդ։ Բնակավայրը զբաղեցնում է 0,596 կմ² տարածք։ Բնակչության խտությունը կազմում էր 216,44 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կորնի Մանշերոմենիլ

Կորնի Մանշերոմենիլ (ֆր.՝ Corny-Machéroménil), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 154 մարդ, բնակչության խտությունը` 14.61 մարդ/կմ²։ Բնակավայրը զբաղեցնում է 10.54 կմ² տարածք։


== Աշխարհագրություն ==
Գտնվում է Փարիզ քաղաքից 175 կմ հյուսիս-արևելք, Շալոն ան Շամպայն քաղաքից 70 կմ հյուսիս, Շառլվիլ Մեզիեր քաղաքից 30 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 110 աշխատունակ (15-64 տարեկան) բնակիչ, որոնցից ակտիվ էին 92-ը, իսկ ոչ ակտիվները` 18։ Ակտիվության ցուցանիշը կազմում է 83,6 %։ 92 աշխատունակ մարդկանցից աշխատել է 84 անձ (51 տղամարդ և 33 կին)։ Գործազուրկ են եղել 8 անձ (2 տղամարդ և 6 կին)։ 18 անաշխատունակներից 9-ը եղել են աշակերտներ կամ ուսանողներ, 4-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Իլեմնո

Իլեմնո (ռուս.՝ Илемно), գյուղ Ռուսաստանի, Նովգորոդի մարզի Սոլեցկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (235101-235200)

Աստերոիդների ցանկ (235001-235100)  • Աստերոիդների ցանկ  • Աստերոիդների ցանկ (235201-235300)
 Աստերոիդների ցանկ (235001-235100)  • Աստերոիդների ցանկ  • Աստերոիդների ցանկ (235201-235300)
Աստվածատուրի խաչքար (Հռիփսիմե, Վաղարշապատ)

Աստվածատուրի խաչքար, գտնվում է Հայաստանի Արմավիրի մարզի Վաղարշապատ քաղաքի արևելյան մասում, Մեսրոպ Մաշտոց - Գրիգոր Նարեկացի փողոցների խաչմերուկ մոտ գտնվող Սուրբ Հռիփսիմե եկեղեցում, որն ընդգրկված է ՅՈւՆԵՍԿՕ-ի Համաշխարհային ժառանգության ցանկում։ Հաշվառված է Հայաստանի պատմության և մշակույթի անշարժ հուշարձանների պետական ցանկում (4.2/17)։


== Տեղադրություն ==
Գտնվում է Սուրբ Հռիփսիմե եկեղեցու արևելյան կողմում՝ պարսպի մոտ։ Նախկինում գտնվել է Մայր Աթոռի ժառանգավորաց դպրոցում։


== Խաչքարի նկարագրություն ==
Հայտնաբերվել է 1896-1897 թվականներին Մայր Աթոռում ընթացող հին վեհարանի, տպարանի և ժառանգավորաց դպրոցի ավերակների մաքրման ժամանակ։ Պահպանվել է խաչքարի ստորին հատվածը։ Խաչքարը իր քանդակային և հնագրական արձանագրություններով թվագրվում է է 16-րդ դար։


== Խաչքարի վիմական արձանագրություն ==
Վիմական արձանագրությունը փորագրված է խաչքարի ստորին մասին՝ 1 տող.

[ԽԱ]ՉՍ ԲԱՐԷԽԱ[Ւ]Ս Ա[ՍՏՈՒԱ]ԾԱՏՈ[Ւ]ՐԻՆՀամաձայն արձանագրության՝ խաչքարը նվիրված է Աստվածատուրին։


== Տես նաև ==
Էջմիածնի Մայր Տաճար
Սուրբ Շողակաթ եկեղեցի
Սուրբ Հռիփսիմե եկեղեցի (Վաղարշապատ)


== Ծանոթագրություններ ==
Հաշիշամոլություն

Հաշիշամոլություն, թմրամոլության ձև, երբ մարդու օրգանիզմն ընտելանում է հաշիշին։ Վերջինս օգտագործվում է առանձին կամ սննդի և ըմպելիքների հետ։ Ամենատարածվածը ծխախոտի հետ ծխելն է, երբ հաշիշի ազդեցությունն զգացվում է անմիջապես, նկատվում է բերանի չորություն, ծարավի ու քաղցի զգացում, հազ, կոկորդում՝ այրոց։ Դեմքը և աչքերը կարմրում են, բիբերը՝ լայնանում, զարկերակային ճնշումը բարձրանում է, պուլսն ու շնչառությունը՝ արագանում։ Հաշիշային սուր հարբածության վիճակը կարող է սկսվել վախի ու տագնապի երևույթներով ու շուտով փոխարինվել տրամադրության բարձրացմամբ ու անհոգությամբ, հաճախ՝ ուղեկցվել չպատճառաբանված ու անզուսպ ծիծաղով, մտքերի արագ հոսքով ու հոգեշարժական գրգռվածությամբ՝ երբեմն հասնելով ագրեսիվ վարքի։ Մուր հարբածությունն ավելի խորանալիս առաշ են գալիս գունեղ, ֆանտաստիկ երազանքներով ու ցնորապատրանքային զգայախաբություններով ուղեկցվող անուրջային վիճակներ, ինչպես նաև անձի ու շրշապատի, ժամանակի ու տարածության ընկալման խանգարումներ, որոնք կարող են տևել 1—3 ժամ, ապա հաջորդում է անտարբերության շրջան։ Վերջինս հաճախ ուղեկցվում է մելամաղձոտության ու քնկոտության երևույթներով և ավարտվում անհանգիստ, երկարատև քնով։ Երբեմն, հաշիշի նույնիսկ միանվագ գործածման դեպքում առաջանում են նյարդահոգեկան սուր խանգարումներ, որոնք կարող են տևել մի քանի ժամից մինչև օրեր ու շաբաթներ։ Նման ազդեցությունը պայմանավորված է ոչ միայն հաշիշային թունավորման աստիճանով, այլև օրգանիզմի ու նյարդային համակարգի անհատական առանձնահատկություններով։ Հաշիշի նկատմամբ հակումը շատ արագ է զարգանում և, ի տարբերություն թմրամոլության մյուս ձևերի, հաշիշամոլությունը առաջացնում է միայն հոգեկան կախվածություն (հոգեկան բավականություն)։
Թմրամոլության քաղցի (աբստինենցիա) վիճակը հաշիշամոլության դեպքում թույլ է արտահայտված, սակայն ունի մի վտանգավոր հատկություն՝ հաշիշամոլությամբ տառապողը հակվում է այլ թմրանյութեր գործածելուն (բազմաթմրամոլություն)։ Հաշիշամոլությունը առաջացնում է ֆիզիկական վիճակի և նյարդա-հոգեկան ոլորտի մի շարք փոփոխություններ։ Հաշիշամոլն աստիճանաբար սկսում է հյուծվել, հանդես են գալիս սրտի խփոցներ, ցավեր, այրոց ստամոքսի շրջանում, գերհոգնածություն, գւխացավ, քնի խանգարում, ցրվածություն։ Միաժամանակ փոխվում են բնավորության գծերը, աչքի են զարնում կոպտությունը, հանդգնությունը, աֆեկտիվ անկայունությունը, չարությունն ու անպատկառությունը։ Առավել հաճախ նկատվում են մոլուցքային, մելամաղձոտության, շիզոֆրենիանման, նևրոզանման ևն վիճակներ։
Հաշիշամուլությունը տարածված է հատկապես Մերձավոր Արևելքում, Ամերիկայում, Հարավային Ասիայում և Աֆրիկայի որոշ երկրներում։


== Բուժումը ==
Հիվանդանոցային պայմաններում՝ օրգանիզմը թունազերծող, ամրապնդող, նյարդային համակարգը հանգստացնող միջոցներ՝ ապանիկոտինացնող (լոբելին, լոբեսիլ, մետրոնիդոզոլ) մեթոդի կիրառմամբ, որի հիմքում ընկած է ծխախոտամոլության ստերեոտիպը խախտելու երևույթը։
Պետրոս Սիկիլիացի

Պետրոս Սիկիլիացի, 9-րդ դարի բյուզանդացի մատենագիր, հոգևորական։ Վասիլ I կայսեր հրամանով 869 — 870 թվականին գլխավորել է բյուզանդական դեսպանությունը պավլիկյանների մոտ՝ բարձրաստիճան ռազմագերիների փոխանակություն կատարելու առաքելությամբ։ Ինը ամիս մնալով պավլիկյանների մոտ, ուսումնասիրել է նրանց գաղափարախոսությունը, ստեղծած գրականությունը և գրել պավլիկյանների մասին ամբողջական ու մեծարժեք «Պիտանի պատմություն» աշխատությունը։ Գրել է նաև համառոտ մի պատմություն և պավլիկյանների գաղափարախոսության դեմ ուղղված վեց «ճառ» (պահպանվել են առաջին երկուսը և երրորդի սկիզբը)։
Նորավան (Արմավիրի մարզ)

Նորավան , գյուղ Հայաստանի Արմավիրի մարզում, Արմավիրի տարածաշրջանում, մարզկենտրոնից գտնվում է 2 կմ հեռավորության վրա։ Նախկինում եղել է Լուկաշին ավանի մեջ՝ կազմելով վերջինիս տեղամասը։


== Կլիմա ==
Գյուղը տեղադրված է Միջինարաքսյան հարթավայրում, ծովի մակարդակից ունի 870 մ բարձրություն։ Կլիման չոր խիստ ցամաքային է։ Ձմեռները սկսվում են դեկտեմբերի կեսերին, հունվարյան միջին ջերմաստիճանը տատանվում է -3-ից - 5 °C։ Ամառը տևական է՝ մայիսից մինչև հոկտեմբեր, օդի միջին ամսական ջերմությունը հասնում է 24 °C-ից 26 °C, իսկ առավելագույնը՝ 42 °C։ Հաճախ լինում են խորշակներ, որոնք զգալի վնաս են հասցնում գյուղատնտեսությանը։ Մթնոլորտային տարեկան տեղումների քանակը 250-300 մմ է։ Բնական լանդշաֆտները կիսանապատներ են, որոնք ոռոգման ընթացքում վեր են ածվել կուլտուր-ոռոգելի լանդշաֆտի։ Ագրոկլիմայական տեսակետից համայնքն ընկած է բացարձակ ոռոգման գոտում։


== Բնակչություն ==
Գյուղի բնակչությունը տեղափոխվել է նույն շրջանի գյուղերից։ Ըստ ազգային վիճակագրական ծառայության տվյալների 2005 թ-ին համայնքն ունեցել է 1400 առկա բնակիչ, որից տղամարդիկ կազմում են 48%, կանայք՝ 52%։ Ըստ տարիքային կազմի բնակչությունը բաշխված է հետևյալ կերպ. մինչաշխատունակներ՝ 20%, աշխատունակներ՝ 66%, հետաշխատունակներ՝ 14%։ Գյուղն ունի 230 առկա տնտեսություն։ Ունի դպրոց, գրադարան, բուժկետ, կապի հանգույց։
Նորավանի ազգաբնակչության փոփոխությունը.


== Տնտեսություն ==
Գյուղատնտեսական հողահանդակները ոռոգվում են Արմավիրի Մայր ջրանցքի ջրերով։ Գյուղատնտեսական հողահանդակներում մեծ բաժին ունեն վարելահողերը (168 հա), կան պտղատու և խաղողի այգիներ (28 հա)։ Պետական հողերը գլխավորապես օգտագործվում են որպես վարելահողեր՝ կազմելով 41հա։ Զբաղվում են այգեգործությամբ, պտղաբուծությամբ, դաշտավարությամբ, բանջարաբոստանային կուլտուրաների մշակությամբ, անասնապահությամբ։
Համայնքի հիմնախնդիրների մեջ գլխավորը ոռոգման ջրի հարցն է և ոռոգման, խմելու ջրի ջրագծերի, գյուղամիջյան ճանապարհների վերանորոգումը, դպրոցաշինության հարցը։ Կարևորվում է նաև գյուղտտնտեսական մթերքների իրացումը։


== Արտաքին հղումներ ==
Էջը Արմավիրի մարզպետարանի կայքում(չաշխատող հղում)
Համայնքի ղեկավարի Էջը Արմավիրի մարզպետարանի կայքում(չաշխատող հղում)


== Ծանոթագրություններ ==
(4050) Միբեյլի

(4050) Միբեյլի (անգլ.՝ Mebailey), աստերոիդ աստերոիդների հիմնական գոտում։ Հայտնաբերվել է 1976 թվականի սեպտեմբերի 20-ին Կլաս-Ինգվար Լագերկվիստի և Հանս Ռիկմանի կողմից Կվիստաբերգում։
Միջին հեռավորությունը Արեգակից կազմում է 3,178846 ա. մ., առավելագույնը մոտենում է 2,7274 ա. մ. հեռավորության վրա և հեռանում 3,6303 ա. մ.։ Արեգակի շուրջ մեկ ամբողջական պտույտ է կատարում 2070,15 երկրային օրվա ընթացքում, իր ուղեծրով շարժվելով միջինում 0,1739 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,47° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4050) Միբեյլի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռաֆայել Հովհաննիսյան (գեներալ-մայոր)

Անվան այլ կիրառումների համար տե՛ս՝ Ռաֆայել Հովհաննիսյան (այլ կիրառումներ)Ռաֆայել Նիկոլայի Հովհաննիսյան (1 մայիսի 1961 թ., գ. Չարդախլի, Շամխորի շրջան, Ադրբեջանական ԽՍՀ), ՀՀ պետական գործիչ, Հայաստանի արդարադատության նախարարության քրեակատարողական վարչության պետի առաջին տեղակալ, արդարադատության գեներալ-մայոր։


== Կրթություն ==
1983-1985 թթ. - ԽՍՀՄ ՆԳՄ Վիլնյուսի հրամանատարական կազմի պատրաստման միջնակարգ մասնագիտացված դպրոցի կուրսանտ։
1994 թ. ավարտել է ՀՀ ՆԳՆ բարձրագույն դպրոցը՝ ստանալով իրավաբանի որակավորում։


== Ծառայությունը ==
1979-1981 թթ. ծառայել է Խորհրդային բանակում։
1982-1983 թթ. - ՀԽՍՀ ՆԳՄ քրեական պատիժների իրականացման վարչության թիվ 1 քննչական մեկուսարանի հսկիչ։
1985-1988 թթ. - ՀԽՍՀ ՆԳՄ քրեական պատիժների իրականացման վարչության թիվ 6 ուղղիչ աշխատանքային հիմնարկի օպերատիվ մասի օպերլիազոր։
1988-1991 թթ. - ՀՀ ՆԳՆ քրեական պատիժների իրականացման վարչության թիվ 6 ուղղիչ աշխատանքային հիմնարկի օպերատիվ-ռեժիմային բաժնի օպերլիազոր։
1991-1992 թթ. - ՀՀ ՆԳՆ քրեական պատիժների իրականացման վարչության թիվ 1 քննչական մեկուսարանի օպերատիվ խմբի ավագ օպերլիազոր։
1992-1993 թթ. - ՀՀ ՆԳՆ քրեական պատիժների իրականացման վարչության թիվ 1 քննչական մեկուսարանի օպերատիվ բաժնի պետ։
1993-1994 թթ. - ՀՀ ՆԳՆ քրեական պատիժների իրականացման վարչության թիվ 1 քննչական մեկուսարանի պետի օպերատիվ գծով տեղակալ։
1994-1996 թթ. - ՀՀ ՆԳՆ քրեական պատիժների իրականացման վարչության թիվ 1 քննչական մեկուսարանի պետի պաշտոնակատար։
1996-2000 թթ. - ՀՀ ՆԳՆ քրեական պատիժների իրականացման վարչության թիվ 2 ուղղիչ աշխատանքային հիմնարկի պետ։
2000 թ. - ՀՀ ՆԳՆ քրեական պատիժների իրականացման վարչության թիվ 1 քննչական մեկուսարանի պետ։
2000-2001 թթ. - ՀՀ ՆԳՆ քրեական պատիժների իրականացման վարչության թիվ 2 ուղղիչ աշխատանքային հիմնարկի պետ։
2001 թ. - ՀՀ ՆԳՆ քրեական պատիժների իրականացման վարչության թիվ 6 ուղղիչ աշխատանքային հիմնարկի պետ։
2001-2005 թթ. - ՀՀ Արդարադատության նախարարության «Կոշ» քրեակատարողական հիմնարկի պետ։
2005-2009 թթ. - ՀՀ Արդարադատության նախարարության քրեակատարողական վարչության պետի տեղակալ։
2009 թ. նշանակվել է ՀՀ Արդարադատության նախարարության քրեակատարողական վարչության պետի առաջին տեղակալ։


== Կոչումներ ==
2011 թ. սեպտեմբերի 3-ին ՀՀ Նախագահի հրամանագրով շնորհվել է արդարադատության գեներալ-մայորի կոչում։Ամուսնացած է, ունի երկու դուստր, մեկ որդի։


== Ծանոթագրություններ ==
Յանկա Կուպալայի հուշարձան (Մինսկ)

«Յանկա Կուպալայի հուշարձան» (բելառուս․՝ омнік Янку Купалу) հուշարձան բելառուս ականավոր դասական գրող Յանկա Կուպալայի հիշատակին։ Ստեղծվել է 1972 թվականին, Կուպալայի 90-ամյակի կապակցությամբ։ Տեղակայված է Յանկա Կուպալայի անվան զբոսայգում։


== Տվյալներ ==
Յանկա Կուպալայի արձանը կանգնեցված է գրանիտե պատվանդանին՝ ձեռքին ձեռնափայտը։
Հուշարձանը տեղակայված է Յանկա Կուպալայի անվան զբոսայգու ծառուղու անկյունագծային հատվածում։
Կուպալայի առաջին հուշարձանը Մինսկում տեղադրվել է 1949 թվականի հունիսի 23-ին, Կենտրոնական զբոսայգում։ Հուշարձանն իրենից ներկայացնում է բանաստեղծի կիսանդրին՝ գրանիտե պատվանդանի վրա։ Երբ 1972 թվականին այգում տեղադրվեց բանաստեղծի նոր հուշարձանը, կիսանդրին տեղափոխվեց բանաստեղծի ծննդավայր։


== Հեղինակներ ==
Քանդակագործներ

Լև Գումիլևսկի
Անատոլի Անիկեյչիկ
Անդրեյ ԶասպիցկիՃարտարապետներ

Լեոնիդ Լևին
Յուրի Գրալով


== Ծանոթագրություններ ==
Ռոկասեկա դեյ Վոլշի

Ռոկասեկա դեյ Վոլշի  (իտալերեն՝  Roccasecca dei Volsci), կոմունա Իտալիայում, գտնվում է Լացիո մարզի Լատինա գավառում։ Բնակությունը կազմում է 1168 մարդ (2008 թվականին), խտություննը կազմում է 49 մարդ/կմ²։ Տարածքը կազմում է 24 կմ²։ Փոստային ինդեքս՝ 4010։ Հեռախոսսյին կոդ՝ 0773։


== Ժողովրդագրություն ==


== Համայնքի վարչակազմ ==
Հեռախոս։ 0773 920326


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Informationen über Roccasecca (italienisch)
Roccasecca dei Volsci auf www.comuni-italiani.it (italienisch)


== Ծանոթագրություններ ==
Միրոպոլսկոե (ավան, Կրասնոպոլիեի շրջան)

Միրոպոլսկոե (ուկրաիներեն՝ Миропільське), ավան Ուկրաինայի Սումիի մարզի Կրասնոպոլիեի շրջանում։
2001 թվականի տվյալներով Միրոպոլսկոե ավանում բնակվում էր 158 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Քվադ սիթիզ

Քվադ սիթիզ (անգլ.՝ Quad Cities, թարգմանաբար նշանակում է «Չորս քաղաք»), քաղաքային ագլոմերացիա ԱՄՆ-ում՝ Այովա և Իլինոյս նահանգների սահմանակցման վայրում, Միսիսիպի գետի զույգ ափերին։ Սկզբնական շրջանում ագլոմերացիայի հիմնական բնակավայրերն են համարվել Դավենպորտ, Ռոք Այլենդ ու Մոլին քաղաքները, և ագլոմերացիան կոչվել է «Երեք քաղաք» (անգլ.՝ Tri-Cities), հետագայում՝ 1930-ական թվականներին Իլինոյս նահանգի Իստ Մոլին քաղաքի կտրուկ աճի հետ կապված՝ հաստատվել է բնակավայրի ներկայիս անվանումը։ Ավելի ուշ ագլոմերացիայի առավել խոշոր բնակավայրերին միացել է Այովա նահանգի Բետենդորֆ քաղաքը, և այդ կապակցությամբ առաջարկվել է բնակավայրը վերանվանել «Հինգ քաղաք» (անգլ.՝ Quint Cities), սակայն առաջարկությունը չի ընդունվել։
2013 թվականին Քվադ Սիթիզ մետրոպոլիսային տարածքում ապրում էր շուրջ 383.800, իսկ համակցված վիճակագրական տարածքում՝ 475 հազար մարդ, և բնակչության թվաքանակի ցուցանիշով ԱՄՆ-ում այն զբաղեցնում էր 90-րդ տեղը։
Ագլոմերացիան ունի իր միջազգային օդանավակայանը (Quad City International Airport): 1916 թվականից մինչև օրս բնակավայրում գործում է Չորս քաղաքի սիմֆոնիկ նվագախումբը։


== Ծանոթագրություններ ==


== Արտաքին հղումներ ==
QuadCities.com – Local Information Guide, Business Directory, Event Calendar
Quad Cities Convention & Visitors Bureau
Quad City Times newspaper – Local News and Information
Quad-Cities Online – Local Information
WeAreQC. Quad City Resource. Built by the Quad Cities
QCANews.com – Local News
Գրոսրեշեն

Գրոսրեշեն  (գերմ.՝ Großräschen), կոմունա Գերմանիայում, Բրանդենբուրգի հողատարածքում։
Գտնվում է Վերին Շպրեվալդ Լաուզիցի շրջանի կազմում։ Ենթարկվում է Ալտ Ալտդյոբրեն կառավարությանը։ Բնակչությունը կազմում է 10262 մարդ (ըստ 2010 թվականի դեկտեմբերի 31-ի)։ Տարածքը կազմում է 81,29 կմ²։ Պաշտոնական կոդ՝ 12 0 66 112։


== Ծանոթագրություններ ==


== Արտաքին հղումներ ==
Պաշտոնական էջ